CELEX: 62011TN0142
Language: da
Date: 2011-03-14 00:00:00
Title: Sag T-142/11: Sag anlagt den 14. marts 2011 — SIR mod Rådet

30.4.2011   
            
            
               DA
            
            
               Den Europæiske Unions Tidende
            
            
               C 130/24
            
         Sag anlagt den 14. marts 2011 — SIR mod Rådet
   (Sag T-142/11)
   2011/C 130/47
   Processprog: fransk
   
      Parter
   
   
      Sagsøger: Société ivoirienne de raffinage (SIR) (Abidjan, Côte d’Ivoire) (ved advokat M. Ceccaldi)
   
      Sagsøgt: Rådet for den Europæiske Union
   
      Sagsøgerens påstande
   
   
               —
            
            
               Afgørelse 2011/18/FUSP og Rådets forordning (EU) 25/2011 af 14. januar 2011 om indførelse af visse restriktive foranstaltninger mod visse personer og enheder annulleres og navnlig for så vidt angår selskabet SIR.
            
         
               —
            
            
               Rådet for den Europæiske Union tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Sagsøgeren har påberåbt sig fem søgsmålsgrunde til støtte for søgsmålet.
   
               1)
            
            
               Første søgsmålsgrund vedrører en tilsidesættelse af De Forenede Nationers charter samt artikel 3, stk. 5 og 6, TEU, artikel 21, stk. 1, TEU og artikel 7 TEUF, for så vidt som sagsøgte har overskredet sine kompetencer ved indførelsen af restriktive foranstaltninger, idet sagsøgerens navn ikke er opført blandt de personer, der er omfattet af De Forenede Nationers Sikkerhedsråds resolution 1572 (2004).
            
         
               2)
            
            
               Anden søgsmålsgrund vedrører en tilsidesættelse af princippet om ikke-indblanding i en stats interne anliggender, idet sagsøgeren går imod den suveræne afgørelse, som Republikken Côte d’Ivoires forfatningsråd har truffet, og hvori det erklæres, at L. Gbagbo og ikke A. Ouattara blev valgt til præsident.
            
         
               3)
            
            
               Tredje søgsmålsgrund vedrører en intern ulovlighed i de anfægtede retsakter, der ikke gør det muligt at fastslå en kompetence og/eller en beføjelse for sagsøgte.
            
         
               4)
            
            
               Fjerde søgsmålsgrund vedrører en tilsidesættelse af retten til forsvar, for så vidt som sagsøgeren ikke har kunnet få kendskab til de omstændigheder, der lægges ham til last, og han derfor ikke har haft lejlighed til at gøre sine synspunkter effektivt gældende i den forbindelse.
            
         
               5)
            
            
               Femte søgsmålsgrund vedrører en tilsidesættelse af proportionalitetsprincippet, idet konsekvenserne af de iværksatte foranstaltninger såvel for sagsøgeren som for den ivorianske befolkning er uforholdsmæssige i forhold til det forfulgte formål.